Document ID: /roh_data/filtered/fineweb-2-filterrobots_roh.jsonl.gz/26564

Tenor in rapport da la gasetta «Financial Times» da l’emna passada, sajan sin squitsch dals Stadis Unids plirs umens da fatschenta russ vegnids supplitgads da betg vegnir a Tavau il schaner 2019. Tranter auters sa tracti tenor la gasetta da dus umens cun stretgs contacts cun il president russ Wladimir Putin.
La Russia fa pressiun
Uss ha il schef da regenza russ Dmitri Medwedew appellà, da reveder «las decisiuns en connex cun la glieud da fatschenta russa». Uschiglio vegnia la Russia a desister da trametter represchentants statals e d’interpresas dal stadi a Tavau, ha Medwedew ditg tenor agenturas da novitads russas.
RR actualitad 18:00